Nariadenie Komisie (ES) č. 1885/2003
z 27. októbra 2003,
ktorým sa mení a dopĺňa nariadenie (ES) č. 2138/97 určujúce homogénne produkčné zóny olivového oleja
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na nariadenie Rady č. 136/66/EHS z 22. septembra 1966 o vytvorení spoločnej organizácie trhu s olejmi a tukmi [1], naposledy zmenené s doplnené nariadením (ES) č. 1513/2001 [2],
so zreteľom na nariadenie Rady (EHS) č. 2261/84 zo 17. júla 1984, ktoré ustanovuje všeobecné pravidlá na poskytovanie podpory na výrobu olivového oleja a podpory organizáciám výrobcov olivového oleja [3], naposledy zmenené a doplnené nariadením (ES) č. 1639/98 [4], a najmä na jeho článok 19,
keďže:
(1) článok 18 nariadenia (EHS) č. 2261/84 ustanovuje, že výnosy olív a výťažky oleja sa určia podľa homogénnych produkčných zón na základe číselných údajov, ktoré dodajú producentské členské štáty;
(2) produkčné zóny sú vymedzené v prílohe k nariadeniu komisie (ES) č. 2138/97 [5], naposledy zmenenému a doplnenému nariadením (ES) č. 1836/2002 [6]. Z administratívnych a štrukturálnych dôvodov by sa mali homogénne zóny v Grécku, Španielsku a Taliansku na hospodársky rok 2002/03 zmeniť a doplniť;
(3) opatrenia z tohto nariadenia sú v súlade so stanoviskom Riadiaceho výboru pre oleje a tuky,
PRIJALA TOTO NARIADENIE:
Článok 1
Príloha k nariadeniu (ES) č. 2138/97 sa mení a dopĺňa nasledovne:
1. v bode A sa časti súvisiace s provinciami Brindisi, Lecce a Sassari nahrádzajú príslušnými textami z prílohy I k tomuto nariadeniu;
2. v bode C sa záhlavie "Noμός Aχαϊας" mení a dopĺňa nasledovne:
a) v zóne 3 sa názvy samospráv "Aγίας Bαρβάρας, Aγίας Mαρίνας, Aλεπoχωρίoυ, Bελιμαχίoυ, Δρoσιάς, Eρυμανθείας, Kαλανίστρας, Kαλάνoυ, Kαλεντζίoυ, Kαλoυσίoυ, Kάλφα, Kαταρράκτη, Λακκωμάτων, Mανεσίoυ, Nέoυ Koμπηγαδίoυ, Πoρτών, Poυπακίας, Σκιαδά, Σκoύρα, Σπαρτιάς, Σταυρoδρoμίoυ, Xιόνας, Xρυσoπηγής" vynechávajú;
b) dopĺňa sa tam nasledujúca zóna 4:
"Zώνη 4:
Koινότητες: Aγίας Bαρβάρας, Aγίας Mαρίνας, Aλεπoχωρίoυ, Bελιμαχίoυ, Δρoσιάς, Eρυμανθείας, Kαλανίστρας, Kαλάνoυ, Kαλεντζίoυ, Kαλoυσίoυ, Kάλφα, Kαταρράκτη, Λακκωμάτων, Mανεσίoυ, Nέoυ Koμπηγαδίoυ, Πoρτών, Poυπακίας, Σκιαδά, Σκoύρα, Σπαρτιάς, Σταυρoδρoμίoυ, Xιόνας, Xρυσoπηγής.";
3. bod D sa mení a dopĺňa nasledovne:
a) pod záhlavím "Comunidad autónoma: Andalucía" sa časť súvisiaca s provinciou "Huelva" nahrádza textom z prílohy II k tomuto nariadeniu;
b) záhlavie "Comunidad autónoma: Aragón" sa mení a dopĺňa nasledovne:
i) do zóny 3 provincie "Teruel" sa dopĺňa samospráva "Blesa";
ii) do zóny 4 provincie "Zaragoza" sa dopĺňa samospráva "Pradilla de Ebro";
iii) do zóny 5 provincie "Zaragoza" sa dopĺňa samospráva "Villanueva de Huerva";
c) záhlavia "Comunidad autónoma: Castilla y León" a "Comunidad autónoma: Madrid" sa nahradia príslušnými textami z prílohy III k tomuto nariadeniu.
Článok 2
Toto nariadenie nadobúda účinnosť dňom jeho uverejnenia v Úradnom vestníku Európskej únie.
Bude sa uplatňovať od 1. novembra 2002.
Toto nariadenie je záväzné vo svojej celistvosti a priamo uplatniteľné vo všetkých členských štátoch.
V Bruseli 27. októbra 2003